Obecný úrad       913 05  Adamovské Kochanovce
Z Á P I S N I C A

z ustanovujúceho zasadnutia obecného zastupiteľstva 

konaného dňa 1.12. 2014
Prítomní:
Starosta obce:  Ing. Michal Križan
Poslanci: Zuzana Barišová, Mgr. Eva Bučková, JUDr. Renáta Jánska, Ing. Mária Pavlíková, Ing. Viera Šikudová, Juraj Švikruha, Ing. Martin Tomka
Hlavný kontrolór obce:  Ing. Viktor Kollár

Ospravedlnení: 0
Neospravedlnení: 0
Program: 
            1. Úvodné náležitosti

   
    a) otvorenie zasadnutia

                b) určenie zapisovateľa a overovateľov zápisnice

                c) oznámenie výsledkov volieb do orgánov samosprávy obce a odovzdanie 

        osvedčení o zvolení
                d) zloženie sľubu novozvoleného starostu obce
                e) zloženie sľubu poslancov novozvoleného obecného zastupiteľstva

    f) vystúpenie starostu
            2. Schválenie programu ustanovujúceho zasadnutia obecného zastupiteľstva
            3. Poverenie poslanca obecného zastupiteľstva, ktorý bude oprávnený zvolávať a viesť  

                zasadnutia OZ
            4. Zriadenie komisií, určenie náplne ich práce a voľba predsedov komisií

            5. Diskusia

            6. Záver

1. Úvodné náležitosti
a) otvorenie zasadnutia 

Starosta obce Ing. Michal Križan otvoril ustanovujúce zasadnutie OZ. Privítal všetkých prítomných.
b) určenie zapisovateľa a overovateľov zápisnice
           Za zapisovateľku starosta obce určil Annu Gagovú.

           Za overovateľov určil: Mgr. Evu Bučkovú, Ing. Máriu Pavlíkovú.

c) oznámenie výsledkov volieb do orgánov samosprávy obce a odovzdanie osvedčení o zvolení
           Predsedníčka miestnej volebnej komisie Katarína Kuchtová oboznámila zasadnutie s výsledkami volieb konaných dňa 15. 11. 2014. 
d) zloženie sľubu novozvoleného starostu obce
           Poslankyňa Ing. Mária Pavlíková prečítala sľub starostu obce a vyzvala novozvoleného starostu obce, aby  vykonal akt zloženia sľubu. Novozvolený starosta Ing. Michal Križan vyhlásil  „ sľubujem “ a podpísal písomné znenie sľubu a prevzal si od predsedníčky miestnej volebnej komisie osvedčenie o zvolení za starostu obce.

e) zloženie sľubu poslancov novozvoleného obecného zastupiteľstva

          Novozvolení poslanci zložili sľub do rúk novozvoleného starostu obce. Starosta obce prečítal text sľubu a všetci novozvolení poslanci prehlásili „ sľubujem“. Poslanci potom podpísali písomné znenie sľubu a prevzali si od predsedníčky miestnej volebnej komisie osvedčenia o zvolení za poslanca obecného zastupiteľstva.

Aktom zloženia sľubu poslancov novozvoleného zastupiteľstva sa skončilo funkčné obdobie doterajšieho obecného zastupiteľstva. Starosta obce následne konštatoval, že novozvolené OZ je spôsobilé rokovať a uznášať sa.
f) vystúpenie starostu
        Novozvolený starosta obce vo svojom príhovore zdôraznil dôležitosť spolupráce starostu obce s obecným zastupiteľstvom, upozornil na princípy demokracie pri hlasovaní a úlohy, na ktoré sa chce v novom volebnom období zamerať.
2. Schválenie programu ustanovujúceho zasadnutia obecného zastupiteľstva

       Starosta obce predložil program ustanovujúceho zasadnutia OZ a dal hlasovať o programe.
Hlasovanie:   za: Zuzana Barišová, Mgr. Eva Bučková, JUDr. Renáta Jánska, Ing. Mária 
          Pavlíková, Ing. Viera Šikudová, Juraj Švikruha, Ing. Martin Tomka                      
          proti: 0  

                    zdržali sa: 0

3. Poverenie poslanca obecného zastupiteľstva, ktorý bude oprávnený   

zvolávať a viesť zasadnutia OZ


Starosta obce navrhol za poslanca, ktorý bude oprávnený zvolávať a viesť zasadnutia OZ, poslankyňu  Ing. Vieru Šikudovú a dal hlasovať.
Hlasovanie:   za: Zuzana Barišová, Mgr. Eva Bučková, JUDr. Renáta Jánska, Ing. Mária 
          Pavlíková, Juraj Švikruha, Ing. Martin Tomka


          proti: 0  


         zdržali sa: Ing. Viera Šikudová
4. Zriadenie komisií, určenie náplne a voľba ich predsedov 

Starosta obce navrhol zriadiť nasledovné komisie v zložení:
a) Mandátovú a volebnú komisiu: predseda       Juraj Švikruha 

                                                      členovia         Mgr. Eva Bučková
                                                                             Ing. Mária Pavlíková
b) ukladá mandátovej a volebnej komisií: 

- overiť doklady o zložení sľubu novozvoleného starostu a novozvolených poslancov, 

- zistiť či nevykonávajú funkciu nezlúčiteľnosti s funkcou starostu alebo poslanca a to na základe nimi predložených a vlastnoručne podpísaných čestných vyhlásení, 

- podať o výsledku svojich zistení správu ustanovujúcemu zasadnutiu obecného zastupiteľstva, 

- ukladá volebnej komisii dohliadať na priebeh volieb, vykonať v prípade tajného hlasovania sčítanie hlasov a podať obecnému zastupiteľstvu správu o výsledku volieb.  

K prednesenému návrhu dal hlasovať.
Hlasovanie:   za: Zuzana Barišová, Mgr. Eva Bučková, JUDr. Renáta Jánska, Ing. Mária 
          Pavlíková, Ing. Viera Šikudová, Juraj Švikruha, Ing. Martin Tomka


          proti: 0  


         zdržali sa: 0

Starosta obce navrhol zriadenie nasledovných komisií a ich úloh a zároveň požiadal poslancov o prípadné doplňovacie návrhy:
a) Komisia finančná, ktorej úlohy budú: 

- príprava návrhu rozpočtov a rozpočtových opatrení,

- návrhy na zvýšenie/zníženie príjmov a výdavkov. 

b) Komisia výstavby a územného plánovania:

- prípravy návrhov stavebných akcií,

- poradenská činnosť pri akejkoľvek výstavbe v obci.

c) Komisia kultúry a športu:

- plánovanie, príprava, organizovanie kultúrnych a športových podujatí  a akcií ZPOZ-u.

d) Komisia sociálna:

- organizovanie seminárov, prednášok,

- poradenská činnosť v sociálnej oblasti, 

- výkon dohľadu v sociálnej oblasti. 
e) Komisia na ochranu verejného záujmu:
- výkon kontroly a predkladania správ vyplývajúceho z platnej legislatívy.

K prednesenému návrhu dal hlasovať.

Hlasovanie:   za: Zuzana Barišová, Mgr. Eva Bučková, JUDr. Renáta Jánska, Ing. Mária 
          Pavlíková, Ing. Viera Šikudová, Juraj Švikruha, Ing. Martin Tomka


          proti: 0  


         zdržali sa: 0

Do komisii zriadených pri OZ navrhol schváliť len  predsedov s tým, že členov komisií si navrhnú predsedovia a budú sa schvaľovať na ďalšom zasadnutí OZ.
Komisia finančná: Ing. Martin Tomka
Komisia výstavby, územného plánovania:  Ing. Mária Pavlíková 
Komisia kultúry a športu:  Zuzana Barišová 
Komisia sociálna:  Mgr. Eva Bučková 
Komisia na ochranu verejného záujmu:  JUDr. Renáta Jánska 
K prednesenému návrhu dal hlasovať.

Hlasovanie:   za: Zuzana Barišová, Mgr. Eva Bučková, JUDr. Renáta Jánska, Ing. Mária 
          Pavlíková, Ing. Viera Šikudová, Juraj Švikruha, Ing. Martin Tomka


          proti: 0  


         zdržali sa: 0

Návrh na uznesenie z ustanovujúceho zasadnutia OZ Obce Adamovské Kochanovce predniesol  starosta obce a zároveň dal za predložený návrh hlasovať.
Návrh na uznesenia
z ustanovujúceho zasadnutia obecného zastupiteľstva obce Adamovské Kochanovce

zo dňa 1.12.2014
Uznesenie č. 1

OZ v Adamovských Kochanovciach:

1. b e r i e   na vedomie 

a) výsledky volieb do orgánov samosprávy obce

b) vystúpenie novozvoleného starostu

2. k o n š t a t u j e,   že

a) novozvolený starosta obce Ing. Michal Križan zložil zákonom predpísaný sľub starostu

b) novozvolení poslanci obecného zastupiteľstva zložili zákonom predpísaný sľub poslanca obecného zastupiteľstva: Zuzana Barišová 

                                           Mgr. Eva Bučková

                                           JUDr. Renáta Jánska
                                           Ing. Mária Pavlíková

                                           Ing. Viera Šikudová
                                           Juraj Švikruha
                                           Ing. Martin Tomka
Uznesenie č. 2

OZ v Adamovských Kochanovciach
p o v e r u j e 
poslankyňu Ing. Vieru Šikudovú zvolávaním a vedením zasadnutí OZ v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.
Uznesenie č. 3

OZ v Adamovských Kochanovciach:

A.  z r i a ď u j e  komisie, a to:

· Komisia mandátová a volebná s úlohami:
- overiť doklady o zložení sľubu novozvoleného starostu a novozvolených poslancov, 

- zistiť či nevykonávajú funkciu nezlúčiteľnosti s funkcou starostu alebo poslanca a to na základe nimi predložených a vlastnoručne podpísaných čestných vyhlásení, 

- podať o výsledku svojich zistení správu ustanovujúcemu zasadnutiu obecného zastupiteľstva, 

- ukladá volebnej komisii dohliadať na priebeh volieb, vykonať v prípade tajného hlasovania sčítanie hlasov a podať obecnému zastupiteľstvu správu o výsledku volieb.  
· Komisia finančná, ktorej úlohy budú: 

- príprava návrhu rozpočtov a rozpočtových opatrení,

- návrhy o zvýšenie/zníženie príjmov a výdavkov. 

· Komisia výstavba a územného plánovania:

- prípravy návrhov stavebných akcií,

- poradenská činnosť pri akejkoľvek výstavbe v obci.

· Komisia kultúry a športu:

- plánovanie, príprava, organizovanie kultúrnych a športových akcií a akcií ZPOZ-u.

· Komisia sociálna:

- organizovanie seminárov, prednášok,

- poradenská činnosť v sociálnej oblasti, 

- výkon dohľadu v sociálnej oblasti. 

· Komisia na ochranu verejného záujmu

- výkon kontroly a predkladania správ vyplývajúceho z platnej legislatívy.

B.  v o l í

a) predsedu   - komisie mandátovej a volebnej Juraja Švikruhu 
                      - komisie finančnej Ing. Martin Tomka
                      - komisie výstavby a územného plánovania Ing. Máriu Pavlíkovú
                      - komisie kultúry a športu Zuzanu Barišovú 
                      - komisie, sociálnej Mgr. Evu Bučkovú
     - komisie na ochranu verejného záujmu  JUDr. Renátu Jánsku
b)  členov  - komisie mandátovej a volebnej  Mgr. Evu Bučkovú a Ing. Máriu Pavlíkovú 
Hlasovanie:   za: Zuzana Barišová, Mgr. Eva Bučková, JUDr. Renáta Jánska, Ing. Mária 
          Pavlíková, Ing. Viera Šikudová, Juraj Švikruha, Ing. Martin Tomka


          proti: 0  


         zdržali sa: 0

5. Diskusia
Viera Malíková vyzvala novozvolených poslancov, aby sa zúčastňovali a zapájali do kultúrnych a športových podujatí organizovaných obcou. 

6. Záver

Po vyčerpaní programu starosta Ing. Michal Križan poďakoval prítomným za účasť a zasadnutie OZ ukončil.

Zapisovateľka:  Anna Gagová                    ..........................................

Overovatelia:   Ing. Mária Pavlíková           ..........................................

                       Mgr. Eva Bučková              ..........................................          
                                                                                                            Ing. Michal Križan
                   starosta obce                                                                                                                      

